4.2.

Põhitegevusalad Põhitegevusaladega seotud vara Põhitegevusalade hulka kuuluvad riigisisesed põhitegevusalad (jaepangandusteenused leibkondadele, VKEd, äripangandus, investeerimispangandus, varahaldus, liising, faktooring, rentimine, kindlustusteenuste pakkumine panga kaudu ja riskikapital), rahvusvahelised põhitegevusalad ja rahvusvahelised igapäevategevused. 4.2.1. Riigisiseste põhitegevustega seotud netovara on esitatud allpool (seisuga 31. detsember 2012). 4.2.1.1. [850–900] miljonit eurot, raha ja kontod keskpangas; 4.2.1.2. [1 000 – 1 500 ] miljonit eurot, krediidiasutustele antud laenud (nõuded); 4.2.1.3. [2 500 – 3 000 ] miljonit eurot, kauplemiseks hoitav finantsvara; 4.2.1.4. [10 000 – 15 000 ] miljonit eurot, müügiks kasutatav finantsvara; 4.2.1.5. [0–5] miljonit eurot, tähtajani hoitav finantsvara; 4.2.1.6. [60 000 – 65 000 ] miljonit eurot, klientidele antud laenud, millest 4.2.1.6.1. arendus ja ehitus [8 000 – 8 500 ] miljonit eurot; 4.2.1.6.2. eluasemete hüpoteeklaenud [30 000 – 35 000 ] miljonit eurot; 4.2.1.6.3. suurettevõtted [10 000 – 15 000 ] miljonit eurot; 4.2.1.6.4. VKEd [3 000 – 3 500 ] miljonit eurot; 4.2.1.6.5. tarbimislaenud [1 500 – 2 000 ] miljonit eurot; 4.2.1.6.6. muud [4 000 – 4 500 ] miljonit eurot (hõlmab muid finantsasutusi, keskvalitust ja kohalikke omavalitsusi); 4.2.1.7. [400–450] miljonit eurot, kinnisvara, seadmed ja masinad; 4.2.1.8. [150–200] miljonit eurot, immateriaalne vara; 4.2.1.9. [4 000 – 4 500 ] miljonit eurot, muu vara, millest 4.2.1.9.1. investeerimisvara [80–90] miljonit eurot; 4.2.1.9.2. riskimaandamise tuletisinstrumendid [30–40] miljonit eurot; 4.2.1.9.3. müügiks hoitav pikaajaline vara [500–550] miljonit eurot; 4.2.1.9.4. jooksev maksuvara [30–40] miljonit eurot; 4.2.1.9.5. edasilükkunud maksuvara [1 000 – 1 500 ] miljonit eurot; 4.2.1.9.6. muu vara [2 000 – 2 500 ] miljonit eurot; 4.2.1.10. [30–40] miljonit eurot netovara, mis tuleneb osalusest (kapitaliosaluse meetod) muudes riigisisestes äriühingutes, mis on loetletud II liites. 4.2.2. Rahvusvaheliste põhitegevustega ja rahvusvaheliste igapäevategevustega seotud netovara ja vastavad riigid on esitatud allpool (seisuga 31. detsember 2012). 4.2.2.1. Rahvusvahelised põhitegevusalad hõlmavad kõiki välisriike (rahvusvaheline põhipiirkond), kus CGD on jaepanganduses oluliselt esindatud kohaliku harukontori või tütarettevõtja kaudu, nagu allpool näidatud. 4.2.2.1.1. Hispaania – netovara kokku: [4 000 – 4 500 ] miljonit eurot ( 2 ); 4.2.2.1.2. Prantsusmaa – netovara kokku: [4 000 – 4 500 ] miljonit eurot; 4.2.2.1.3. Macau (Hiina) – netovara kokku: [3 000 – 3 500 ] miljonit eurot; 4.2.2.1.4. Mosambiik – netovara kokku: [1 500 – 2 000 ] miljonit eurot; 4.2.2.1.5. Angola – netovara kokku: [1 000 – 1 500 ] miljonit eurot; 4.2.2.1.6. Lõuna-Aafrika Vabariik – netovara kokku: [600–650] miljonit eurot; 4.2.2.1.7. Brasiilia – netovara kokku: [500–550] miljonit eurot; 4.2.2.1.8. Caboe Verde – netovara kokku: [750–800] miljonit eurot; 4.2.2.1.9. Timor – netovara kokku: [50–60] miljonit eurot; 4.2.2.1.10. São Tomé – netovara kokku: [0–5] miljonit eurot. 4.2.2.2. Rahvusvahelised igapäevategevused on CGD kontsernile osutatavad kindla valdkonna teenused (nt rahastamine, juurdepääs institutsionaalsetele turgudele, toodete struktureerimine). Igapäevategevusi teostavad kohalikud spetsialiseerunud harukontorid või tütarettevõtjad, nagu allpool näidatud. 4.2.2.2.1. Luksemburg – netovara kokku: [100–150] miljonit eurot; 4.2.2.2.2. Kaimanisaared – netovara kokku: [600–650] miljonit eurot; 4.2.2.2.3. Ühendkuningriik (London) – netovara kokku: [400–450] miljonit eurot; 4.2.2.2.4. Ameerika Ühendriigid (New York) – netovara kokku: [250–300] miljonit eurot; 4.2.2.2.5. Hiina (Zhuhai) – netovara kokku: [5–10] miljonit eurot. 4.2.3. Maht 4.2.3.1. 2014. aasta detsembri lõpuks ei tohi põhitegevusaladega seotud vara bilansimaht ületada [100–150] miljardit eurot, ( 3 ) riskiga kaalutud vara ei tohi ületada [70–80] miljardit eurot, kulude-tulude suhe ei tohi olla kõrgem kui [70–80] %, LDR ei tohi ületada [120–130] % ja krediidiriski kattekordaja peab olema vähemalt [50–60] %. 4.2.3.2. 2016. aasta detsembri lõpuks ei tohi põhitegevusaladega seotud vara bilansimaht ületada [100–150] miljardit eurot, ( 4 ) riskiga kaalutud vara ei tohi ületada [70–80] miljardit eurot, kulude-tulude suhe ei tohi olla kõrgem kui [50–60] %, LDR ei tohi ületada [120–130] % ja krediidiriski kattekordaja peab olema vähemalt [50–60] %. 4.2.3.3. […] emitentide koguosakaal konsolideeritud bilansis ei tohi restruktureerimisperioodil ületada [10–20] triljonit eurot. 4.2.3.4. Kui tekib tõenäosus, et ülal esitatud bilansimahu, riskiga kaalutud vara, kulude-tulude suhte, LDRi ja krediidiriski kattekordaja eesmärke ei saavutata peab CGD omal algatusel ja igal juhul järelevalve usaldusisiku nõudmisel esitama ühe kuu jooksul parandusmeetmete kava. Järelevalvaja analüüsib kavandatud parandusmeetmeid ning esitab komisjonile aruande nende piisavuse kohta restruktureerimiskavas sätestatud eesmärkide saavutamiseks. 4.2.4. Harukontorid ja töötajad Põhitegevusaladel vähendatakse praegust struktuuri Portugalis alljärgnevalt. 4.2.4.1. 829 riigisisese jaepanganduskontori asemel (31. detsembril 2012) [750–800] kontorit ( 5 ) enne […]. 4.2.4.2. Kontoreid ei ole lubatud asendada muude üksuste või struktuuridega, mis osutavad sisuliselt samu teenuseid ja vajavad olulisel arvul töötajaid. Küll aga võib CGD paigaldada iseteeninduspunkte (nt sularahaautomaadid jms). 4.2.4.3. Riigisiseste töötajate arvu vähendatakse 11 904 töötajalt (ilma kindlustusharuta, 31. detsembril 2012) [10 000 – 15 000 ] töötajani […], [10 000 – 15 000 ] töötajani […], [10 000 – 15 000 ] töötajani […] lõpuks, [10 000 – 15 000 ] töötajani […]. 4.2.4.4. Pärast […] aasta lõppu ja kuni restruktureerimisperioodi lõpuni ei suurendata Portugalis pangakontorite arvu. 4.2.4.5. Kui tekib tõenäosus, et ülal esitatud kontorite ja töötajate arvu eesmärke ei saavutata peab CGD omal algatusel ja igal juhul järelevalve usaldusisiku nõudmisel esitama parandusmeetmete kava ühe kuu jooksul alates järelevalve usaldusisiku nõudmisest. Järelevalvaja analüüsib kavandatud parandusmeetmeid ning esitab komisjonile aruande nende piisavuse kohta restruktureerimiskavas sätestatud eesmärkide saavutamiseks. 4.2.5. Põhitegevusalade kirjeldus 4.2.5.1. Põhitegevusaladeks on kommerts-jaepanga teenuste osutamine eelkõige leibkondadele, VKEdele ja äriklientidele, kuid ühtlasi pakutakse investeerimispanganduse, varahalduse, rentimise, liisingu ja faktooringu teenuseid, kindlustusteenuseid panga kaudu ja riskikapitali, keskendudes põhiliselt riigisisesele põhipiirkonnale ja rahvusvahelisele põhipiirkonnale, aga ka rahvusvahelistele igapäevategevustele. 4.2.5.2. Seega restruktureerimisperioodil 4.2.5.2.1. välistab CGD igasuguse tegevusmahu kasvatamise väljaspool põhipiirkonda ja punktis 4.2.2 määratletud rahvusvaheliste igapäevategevuste piirkonda. Kahtluse vältimiseks kinnitatakse, et CGD-l on endiselt lubatud kasvatada oma tegevust klientide seas, kelle elukoht on väljaspool põhipiirkonda, kui nad võetakse arvele põhipiirkonnas või rahvusvaheliste igapäevategevuste piirkonnas. 4.2.5.2.2. Tagab CGD, et rahvusvaheliste igapäevategevustega seotud netovara ei ületa [0–5] % põhitegevusaladega seotud vara bilansimahust. 4.2.5.2.3. Välistab CGD igasuguse tegevusmahu kasvatamise Portugalis, välja arvatud punktis 4.2 kirjeldatud tegevused. 4.2.6. Rahvusvaheliste põhitegevusalade ja rahvusvaheliste igapäevategevuste suhtes kohaldatavad põhimõtted CGD teeb kuni restruktureerimisperioodi lõpuni kõik endast sõltuva, et vähendada rahvusvaheliste põhitegevusalade kapitalimahtu ja kontsernisisest rahastamist. CGD ei suurenda rahvusvaheliste põhitegevusalade ega rahvusvaheliste igapäevategevuste kapitalimahtu ega kontsernisisest rahastamist, välja arvatud juhul, kui selline kasv tuleneb otseselt varasematest (enne käesolevat otsust võetud) lepingulistest kohustustest kolmandate isikute ees või õigusaktidega kehtestatud kohustustest või on nõutav ametiasutuse poolt CGD suhtes tehtud lõpliku ja siduva otsuse kohaselt. Enne kapitali suurendamise meetme rakendamist teatab CGD järelevalve usaldusisikule viivitamatult sellekohasest otsusest ning esitab järelevalve usaldusisikule lisakapitali või rahastamist vajavate üksuste äriplaani. Järelevalvaja analüüsib äriplaani ja esitab komisjonile aruande võetud meetmete piisavuse kohta. 4.2.7. BCG Hispaania restruktureerimiskava 4.2.7.1. CGD restruktureerib BCG Hispaania tegevuse, et tagada ettevõtte pikaajaline elujõulisus, sõltumatus CGD rahastamisest ning panus CGD kontserni kasumlikkuse suurendamisse. 4.2.7.2. CGD kohustub lõpetama kõik Hispaania tütarettevõtja tegevused, mis ei ole otseselt seotud tema põhitegevusaladega (jaepangandus, ( 6 ) VKEde toetamine ja piiriülene ettevõtlus). Eelkõige kohustub CGD: 4.2.7.2.1. vältima tegevusmahu kasvatamist projektide rahastamise valdkonnas; 4.2.7.2.2. vältima tegevusmahu kasvatamist finantsvõimenduse rahastamise valdkonnas; 4.2.7.2.3. vältima tegevusmahu kasvatamist soetuste rahastamise valdkonnas. 4.2.7.3. BCG Hispaania restruktureeritakse kahes etapis. 4.2.7.3.1. 1. etapp Kuni […]: 4.2.7.3.1.1. CGD kasutab oma Hispaania tütarettevõtjat oma Hispaania pärandportfelli konsolideerimiseks, lahutades põhitegevusalad mittepõhitegevusaladest ja rakendades põhitegevusaladele riskikaitsemeetmed. BCG Hispaania ja CGD Hispaania filiaali (Sucursal em Espanha) mittepõhitegevusalade hulgikrediidi ja hüpoteeklaenud portfellid konsolideeritakse Hispaania filiaali, mis lõpetab tegevusmahu kasvatamise ning haldab osutatud portfellidest vabanemist (täpsem loetelu [1 000 – 1 500 ] miljoni euro väärtuses varast, mis tuleb BCG Hispaaniast välja kanda, on esitatud III liites); 4.2.7.3.1.2. restruktureeritakse BCG Hispaania jaepangandusvõrk, sealhulgas [5 000 – 5 500 ] miljoni euro väärtuses vara (seisuga 31. detsember 2012) (täpsem loetelu [5 000 – 5 500 ] miljoni euro väärtuses vara kohta on esitatud III liites), keskendudes tegevuse põhivaldkondadele, piiriülesele tööle VKEdega ning vähendades kahjumit teenivate, mittekestliku LDRiga ja liiga väheste klientidega kontorite arvu; 4.2.7.3.1.3. harukontorite arvu vähendatakse 2012. aasta detsembri 173 kontori tasemelt [100–110] kontorini […] (täpsem kontorite loetelu on esitatud V liites) ning restruktureerimisperioodi jooksul kontorite arvu ei suurendata; 4.2.7.3.1.4. töötajate arvu vähendatakse 2012. aasta detsembri 797 tasemelt [500–532] töötajani […] ja seda restruktureerimisperioodil ei suurendata; 4.2.7.3.1.5. peamised tulemusnäitajad, mis tuleb saavutada […]. Alates 2014. aasta oktoobrist hindab järelevalve usaldusisik, kas BCG Hispaania järgmised peamised tulemusnäitajad on seisuga […] täidetud. 4.2.7.3.1.5.1. Kogu perioodi […] jooksul ei tohi tööjõukulud ning üld- ja halduskulud kokku ületada [50–60] eurot ning BCG Hispaania peab saavutama kulude-tulude suhte, mis ei ületa [50–60] %. 4.2.7.3.1.5.2. BCG Hispaania peab ennast täielikult ise rahastama ja olema piisavalt kapitaliseeritud. Ajavahemikus alates 2012. aasta lõpust kuni […] ei tohi ettevõte saada mingit lisakapitali ega netorahastamist ning kuni restruktureerimisperioodi lõpuni ei tohi tekkida vajadust lisakapitali ja netorahastamise järele. 4.2.7.3.1.5.3. Uute laenude ehk pärast 2012. aastat antud laenude, mille tähtaeg ei ole seisuga […] saabunud ja mida ei ole tagasi makstud, netosumma peab olema vähemalt [900–950] eurot. Uutest laenudest vähemalt [20–30] % moodustavad piiriülese tegevusega seotud laenud. 4.2.7.3.1.5.4. Punktis 4.2.7.3.1.5.3 määratletud ja osutatud uute laenude kaalutud keskmine netomarginaal (hinnavahe) ületab võrdlusmäära (kuue kuu Euribor) vähemalt [0–5] % võrra. 4.2.7.3.1.5.5. Punktis 4.2.7.3.1.5.3 määratletud viivislaenude ja uue krediidi suhtarv on [0–5] % või väiksem. 4.2.7.3.1.5.6. Hoiuste kogusumma on vähemalt [0–5] miljardit ( 7 ). Hoiuste kaalutud keskmine kulu ei ületa […], ( 8 ) LDR ei ole suurem kui [100–150] %. 4.2.7.3.2. 2. etapp 4.2.7.3.2.1. CGD jätkab BCG Hispaania restruktureerimiskava rakendamist alates […] kuni restruktureerimisperioodi lõpuni, kui peamised tulemusnäitajad on saavutatud […]. 4.2.7.3.2.2. Kui ülal osutatud peamised tulemusnäitajad ei ole seisuga […] saavutatud või järelevalve usaldusisik on jõudnud oma hinnangus järeldusele, et olemasolevate andmete põhjal jäävad need tulemusnäitajad saavutamata, lõpetab BCG Hispaania viivitamatult igasuguse tegevusmahu kasvatamise ning alustab oma tegevuse lõpetamist Hispaanias, kusjuures CGD võib säilitada väikese kohalolu, et soodustada Hispaania tütarettevõtte sulgemist.